عبد الله السطاطي

عبد الله هدهد ل معروف بالصطاتي على حساب فين تزاد، لاعب كرة قدم ومدرب مغربي. تولد في سطات باه جزائري ومو مغربية. لعب لفريق المدينة نادي النهضة السطاتية، و للفريق الوطني المغربي، وكان كيتدرب و درب فريقه نادي النهضة السطاتيا، و عندو تاريخ مع المغرب ل فاسي، و درب عاوتاني ل منتخب ل مغربي، ويمكن نقدروا نكولو عبد الله السطاتي من احسن المدربين المغربيين. مسيرتو فلكورا. بدا عبد الله السطاتي المسيرة ديالو فالكورة مع الوداد الرياضي فبداية الخمسينيات، تقريباً موسم 1952-1953، كيف ذكرت "جريدة المنتخب". من بعد، انتقل للراسينغ البيضاوي (الراك) فموسم 1953-1954، وكان كيلعب فمركز الدفاع والوسط. وفنص الخمسينيات، شدّ الطريق لفرنسا حيت شدّ انظار الناس، والتحق بفريق بوردو الفرنسي (FC Girondins de Bordeaux) عام 1955، وبقى معاهم شي سنوات كلاعب محترف. منين قرب يسالي المسيرة ديالو كلاعب، رجع للمغرب والتحق بفريق المغرب الفاسي فحوالي 1964، وبدا تماك كيتحوّل تدريجياً من لاعب لمدرب، على حساب "جريدة المنتخب". وكان معروف السطاتي بـالطول ديالو، والياقة البدنية القوية، والقدرة يلعب فبزاف ديال المراكز (الدفاع، الوسط، وحتى الهجوم احياناً)، وهكا خلاه يتميّز بزاف فداك العصر. اهم انجازاتو. كيتنسب لعبد الله السطاتي الفضل الكبير فـ تاهيل المنتخب المغربي لاول مرة لكاس العالم ديال 1970، وهاد الشي كان حدث كبير وفاصل فـ تاريخ الكرة المغربية. وزيد على هاد الشي، ساهم فـ تكوين وتدريب اجيال من اللّاعبين والمدربين، وكان معروف بـ الاحترام ديالو الكبير للّاعبين والتعامل الاخلاقي معاهم. مسيرتو التدريبية. منين اعتزل عبد الله السطاتي اللعب، ما بْقاش بعيد على الميدان، بالعكس، دخل لعالم التدريب بقوة، وبدى كينحت سميتو بين الاطر التقنية ديال المغرب فداك الوقت. اول تجربة ليه فالتدريب كانت مع المولودية الوجدية، ف موسمي 1965 و1966، كيف قالت جريدة المنتخب. فهاد المرحلة، السطاتي بدا كيبين الكفاءة ديالو فالتسيير والتاطير، وكان كيعتمد بزاف على الانضباط والصرامة، ولكن في نفس الوقت كان قريب من اللّاعبين وكيعاملهم بحال ولادو. من بعد، رجع لمدينتو سطات باش يشرف على تدريب النهضة السطاتية، الفريق اللي تربّى فيه رياضياً، وهادي كانت تجربة خاصة بزاف بالنسبة ليه، حيث كان كيبغي يخدم الشباب ديال منطقته ويعطيهم فرصة يْبانوا. اهم محطة فالمسار ديالو كانت مع المنتخب الوطني المغربي، اللي خدم فيه كمساعد للمدرب الفرنسي غي كليزو (Guy Clizo)، وساهم معاه بشكل كبير فـ تاهيل المغرب لاول مرة فالتاريخ الى نهائيات كاس العالم سنة 1970 فالمكسيك، وهاد المشاركة كانت لحظة تاريخية ما كتتنساش، لانها فتحت الباب قدّام الكرة المغربية باش تدخل للعالمية. منين تبدّل كليزو بالمدرب اليوغوسلافي فيدينيك، بقى السطاتي فـ الطاقم التقني، وهاد الشي كيبين الثقة الكبيرة اللي كانت عند الجامعة واللاعبين فيه، كيف قالت جريدة المنتخب. كان دايماً هو الرجل الهادئ اللي كيعرف كيفاش يدير التوازن بين الانضباط والمعاملة الانسانية. من بعد تجربة المنتخب، واصل السطاتي مسيرتو الطويلة فالتدريب والادارة التقنية، وداز على بزاف ديال الفرق المغربية الكبيرة بحال: هاد الشي جا على لسان الموقع الالكتروني لحزب العدالة والتنمية وكان فكل فريق كيدير بصمة خاصة، سواء فطريقة اللعب او فتنظيم العمل داخل الادارة التقنية. وفالالفينات، وبالضبط فـ موسم 2005-2006، تقلد السطاتي منصب المدير التقني فواحد من الاندية، وهاد المهمة كانت تتويج لمسيرة طويلة ديال خبرة ومعرفة عميقة بالميدان، حسب ما ذكرات بعض المصادر. بصفة عامة، كان عبد الله السطاتي مدرب مثقف، هادئ، وعندو فكر كروي متطور بزاف على وقتو. خدم الكرة المغربية باخلاص من غير ما يسعى للشهرة او للمناصب السياسية، وكان دايماً كيبغي يشوف النتائج على ارض الواقع، خصوصاً فـ تنمية الاجيال الجديدة اللي درّبها وربّاها على القيم قبل ما تكون على الكرة.